**Biroul de informare publică şi relaţii cu presa din cadrul Parchetului de pe lângă Înalta Curte de Casaţie şi Justiţie, este împuternicit să aducă la cunoştinţa opiniei publice următoarele:**

Procurori ai Parchetului de pe lângă Judecătoria Bârlad au înaintat instanţei de judecată, la data de 25.08.2011, propunerea de arestare preventivă a inculpaţilor **MANTAROŞIE ION**şi **PUŢANU DĂNUŢ**, sub aspectul săvârşirii infracţiunilor de lipsire de libertate în mod ilegal, violare de domiciliu şi viol.

Magistraţii Judecătoriei Bârlad au admis cererea procurorilor şi au dispus arestarea inculpaţilor pe o perioadă de 29 de zile.

Din probatoriul administrat în cauză, până la acest moment au urmăririi penale, a reieşit faptul că,  la data de 22.08.2011, în jurul orei 2200 , inculpaţii  au pătruns  fără drept în curtea locuinţei numitei B.S., de unde au luat-o pe partea vătămată (în vârstă de 17 ani),   împotriva voinţei acesteia, au dus-o, iniţial, la locuinţa inculpatului Puţanu Dănuţ şi, ulterior, la rulota aflată în parcul de distracţii din  Bârlad, unde locuia temporar inculpatul Mantaroşie Ion. În ambele locaţii menţionate, inculpaţii au  întreţinut raporturi sexuale cu partea vătămată  împotriva voinţei acesteia.

De asemenea, s-a mai reţinut că, la sfârşitul lunii iulie 2011, cei doi inculpaţi  au lipsit-o de libertate în mod ilegal  pe aceeaşi parte vătămată.

Cercetările continuă în vederea lămuririi cauzei sub toate aspectele.